2018. gada .decembrī Noteikumi Nr.

Rīgā (prot. Nr. .§)

**Grozījumi Ministru kabineta 2015. gada 7. aprīļa noteikumos Nr. 171 "Noteikumi par valsts un Eiropas Savienības atbalsta piešķiršanu, administrēšanu un uzraudzību vides, klimata un lauku ainavas uzlabošanai 2014.–2020. gada plānošanas periodā"**

Izdoti saskaņā ar

Lauksaimniecības un lauku attīstības likuma

5. panta ceturto un septīto daļu

Izdarīt Ministru kabineta 2015. gada 7. aprīļa noteikumos Nr. 171 "Noteikumi par valsts un Eiropas Savienības atbalsta piešķiršanu, administrēšanu un uzraudzību vides, klimata un lauku ainavas uzlabošanai 2014.–2020. gada plānošanas periodā" (Latvijas Vēstnesis, 2015, 76., 105. nr.; 2016, 54. nr.; 2017, 63. nr.; 2018, 5. nr.) šādus grozījumus:

1. Papildināt noteikumus ar 3.1 punktu šādā redakcijā:

„3.1 Lauku atbalsta dienests un atbalsta pretendents apstrādā personas datus (personas vārdu, uzvārdu, personas kodu, tālruņa numuru, e-pasta adresi, Lauku atbalsta dienesta klienta numuru, nekustamā īpašuma adresi, nekustamā īpašuma kadastra numuru), lai nodrošinātu šo noteikumu 2. punktā minēto apakšpasākumu īstenošanu. Saskaņā ar normatīvajiem aktiem par Eiropas Lauksaimniecības garantiju fonda, Eiropas Lauksaimniecības fonda lauku attīstībai, Eiropas Jūrlietu un zivsaimniecības fonda, kā arī par valsts un Eiropas Savienības atbalsta lauksaimniecībai un lauku un zivsaimniecības attīstībai finansējuma administrēšanu 2014.–2020. gada plānošanas periodā fiziskās personas datus uzglabā līdz 2028. gada 31. decembrim un pēc tam iznīcina saskaņā ar Arhīva likumā noteiktajām prasībām.”

2. Papildināt noteikumus ar 26.1 punktu šādā redakcijā:

“26.1 Lai izpildītu šo noteikumu 26.4. apakšpunktā minēto prasību, atbalsta pretendents – fiziska vai juridiska persona – ir tiesīgs pilnvarot dalībai profesionālās izglītības un prasmju apguves pasākumos citu fizisku personu, kas ir saistīta ar atbalsta pretendenta saimniecisko darbību.”

3. Papildināt 33. punktu aiz vārdiem iekavās “(izņemot audzēšanu biogāzes ieguvei)” ar vārdiem “vai viengadīgo aireni”.

4. Svītrot 74.2 punktu.

5. Papildināt 86. punktu aiz vārda “iesniedz” ar vārdu “elektroniski”.

6. Papildināt noteikumus ar 95.5, 95.6, 95.7, 95.8 un 95.9 punktu šādā redakcijā:

“95.5 2019. gadā šo noteikumu 2.1.1. un 2.1.4. apakšpunktā minētajā pasākumā atbalsta pretendents **ir tiesīgs** uzņemties jaunas daudzgadu saistības, kā arī paplašināt vai pagarināt esošās daudzgadu saistības, nepārsniedzot aktivitātēm pieejamā finansējuma apmēru.

95.6 2019. un 2020. gadā atbalsta pretendents **nav tiesīgs** šo noteikumu 2.1.2., 2.1.3. un 2.2. apakšpunktā minētajā pasākumā uzņemties jaunas daudzgadu saistības, ne arī vairāk kā par 10 procentiem no aktuālās saistību platības, izņemot šo noteikumu 17., 18. un 20. punktā minētajos gadījumos un nepārsniedzot aktivitātēm pieejamā finansējuma apmēru.

95.7 2019. un 2020. gadā atbalsta pretendents **nav tiesīgs pieteikties uz** šo noteikumu 2.4. apakšpunktā minētā pasākuma atbalstu **un saņemt to**.

95.8 2020. gadā šo noteikumu 2.1.4. apakšpunktā minētajā pasākumā atbalsta pretendents **nav tiesīgs** uzņemties jaunas daudzgadu saistības, ne arī vairāk kā par 10 procentiem paplašināt aktuālās saistību platības, izņemot šo noteikumu 17., 18. un 20. punktā minētajos gadījumos un nepārsniedzot aktivitātēm pieejamā finansējuma apmēru.

95.9 2020. gadā šo noteikumu 2.1. un 2.2. apakšpunktā minētajā pasākumā esošās saistības **var pagarināt par gadu**, nepārsniedzot pēdējā saistību gada saistību platību.”

7. Papildināt noteikumus ar 98. punktu šādā redakcijā:

“98. [2019.](https://likumi.lv/ta/id/273532#p2018) gadā šo noteikumu [8.](https://likumi.lv/ta/id/273532#piel8) pielikuma 2.6. apakšnodaļas tabulas [4.](https://likumi.lv/ta/id/273532#p4) punktā minēto sankciju nepiemēro, ja nav ievēroti regulas Nr.  834/2007 3. panta "b" un "c" apakšpunktā noteiktie mērķi vai ja ir izteikts brīdinājums attiecībā uz augu maiņas vai augu sekas neievērošanu.”

8. Izteikt 4. pielikumu šādā redakcijā:

“[4. pielikums](https://likumi.lv/wwwraksti/2015/076/171/P4_09.01.2018.DOCX) Ministru kabineta 2015. gada 7. aprīļa noteikumiem Nr. 171

**Integrētās dārzkopības ieviešanas un veicināšanas atzinuma minimālās satura prasības**

Atzinumā iekļauj visu informāciju, kas vajadzīga, lai noteiktu tiesības pretendēt uz atbalstu, jo īpaši:

1) informāciju par klientu – vārdu, uzvārdu vai nosaukumu, personas kodu vai reģistrācijas numuru;

2) informāciju par lauksaimnieka rīcībā esošajiem lauksaimniecības zemes gabaliem, norādot lauka numuru, lauku bloka numuru, zemes izmantošanas veidu (kultūras kods) atbilstoši normatīvajiem aktiem par tiešo maksājumu piešķiršanas kārtību lauksaimniekiem.”

9. Izteikt 6. pielikumu šādā redakcijā:

“[6. pielikums](https://likumi.lv/wwwraksti/2015/076/171/P6_1_09.01.2018.DOCX)
Ministru kabineta
2015. gada 7. aprīļa
noteikumiem Nr. 171

**Bioloģiskās lauksaimniecības kontroles institūcijas atzinuma minimālās satura prasības**

Atzinumā iekļauj visu informāciju, kas vajadzīga, lai noteiktu tiesības pretendēt uz atbalstu, jo īpaši:

1) informāciju par klientu – vārdu, uzvārdu vai nosaukumu, personas kodu vai reģistrācijas numuru;

2) informāciju par lauksaimnieka rīcībā esošajiem lauksaimniecības zemes gabaliem, norādot lauka numuru, lauku bloka numuru, zemes izmantošanas veidu (kultūras kods) atbilstoši normatīvajiem aktiem par tiešo maksājumu piešķiršanas kārtību lauksaimniekiem;

3) ziņas par atbalsta pretendenta atbilstību šo noteikumu 41.1. vai 41.2. apakšpunktam;

4) ziņas par konstatētajām neatbilstībām, kas noteiktas normatīvajos aktos par bioloģiskās lauksaimniecības uzraudzības un kontroles kārtību, izņemot neatbilstību, kas radusies trešās personas rīcības dēļ.”

10. Papildināt 8. pielikuma 2.5. apakšnodaļu ar **5. punktu** šādā redakcijā:

|  |  |  |
| --- | --- | --- |
| “5. | Kārtējā gadā nav nodrošinājis informācijas aktualizācijas un izmaiņu reģistrēšanas prasību Lauksaimniecības datu centra elektroniskajā datubāzē, attiecībā par bišu saimju skaitu, kas noteikts normatīvajos aktos par lauksaimniecības un akvakultūras dzīvnieku, to ganāmpulku un novietņu reģistrēšanas kārtību, kā arī lauksaimniecības dzīvnieku apzīmēšanas kārtību. | Kārtējā gadā kopējo atbalstu   aktivitātē **atsaka** **par 50 %**.Ja konstatē atkārtotu prasības neizpildi, kopējo atbalstu   aktivitātē kārtējā gadā pilnībā atsaka**, saistības neatsauc**” |

11. Papildināt 8. pielikuma 2.6. apakšnodaļu ar **6. punktu** šādā redakcijā:

|  |  |  |
| --- | --- | --- |
| “6. | Atbalsta saņēmējam konstatētas citas neatbilstības, kas noteiktas normatīvajos aktos par bioloģiskās lauksaimniecības uzraudzības un kontroles kārtību, kad saimniecība ir iekļauta bioloģiskās lauksaimniecības kontroles sistēmā, jo **kārtējā gadā nav sertificēti zirgu dzimtas dzīvnieki,** taču tie atrodas saimniecībā, jo tiek izmantoti sportam, tūrismam, izmitināti vai nodarbināti saimniecībā. | Zirgu dzimtas dzīvnieki **netiek ņemti vērā** nosacīto liellopu vienību aprēķinu sagatavošanā, ja augkopības jomā sertificēta zālāju platība. Sankcija netiek piemērota, ja daudzgadu saistības par platību tiek turpinātas”  |

 Ministru prezidents Māris Kučinskis

 Zemkopības ministrs Jānis Dūklavs